নেভিল বসওয়ার্থ

স্যার নেভিল ব্রুস আলফ্রেড বসওয়ার্থ  (১৮ এপ্রিল ১৯১৮ – ২৫ ডিসেম্বর ২০১২) ছিলেন একজন ব্রিটিশ রক্ষণশীল রাজনীতিবিদ। তিনি ১৯৭৬ থেকে ১৯৮০ এবং ১৯৮২ থেকে ১৯৮৪ সাল পর্যন্ত বার্মিংহাম সিটি কাউন্সিলের নেতা, ১৯৬৯ থেকে ১৯৭০ সাল পর্যন্ত শহরের লর্ড মেয়র এবং বার্মিংহাম সিটি এফসির পরিচালক হিসেবে দায়িত্ব পালন করেন।

 জীবনের প্রথমার্ধ 
বসওয়ার্থের জন্ম ১৯১৮ সালের ১৮ এপ্রিল ইংল্যান্ডের বার্মিংহামে। তিনি বার্মিংহামের বেসরকারি কিং এডওয়ার্ডস স্কুলে পড়াশোনা করেছিলেন। তিনি বার্মিংহাম বিশ্ববিদ্যালয়ে আইন বিষয়ে পড়াশোনা করেন এবং আইনে স্নাতক (এলএলবি) ডিগ্রি অর্জন করেন।

 রাজনৈতিক জীবন 
বসওয়ার্থ ১৯৫০ সালে এরডিংটনের কাউন্সিলর নির্বাচিত হন। তিনি ৪৬ বছর ধরে কাউন্সিলর হিসেবে দায়িত্ব পালন করেছেন।

 ব্যক্তিগত জীবন 
১৯৪৫ সালে বসওয়ার্থ শার্লট মারিয়ান ডেভিসকে বিয়ে করেন। তাদের এক ছেলে এবং দুই মেয়ে ছিল; সাইমন, জেন এবং জো। তার স্ত্রী ২০০৩ সালে মারা যান।

 সম্মাননা 
১৯৮৭ সালের রাণীর জন্মদিনের সম্মাননা অনুষ্ঠানে ঘোষণা করা হয়েছিল যে বসওয়ার্থ "রাজনৈতিক ও জনসেবার জন্য" নাইট ব্যাচেলর হবেন। ১৯৮৭ সালের ২২ জুলাই বাকিংহাম প্যালেসে রানী দ্বিতীয় এলিজাবেথ তাকে নাইট উপাধিতে ভূষিত করেন।

 তথ্যসূত্র 

বিষয়শ্রেণী:বার্মিংহাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইংরেজ সলিসিটর
বিষয়শ্রেণী:কিং এডওয়ার্ডস স্কুল, বার্মিংহামে শিক্ষিত ব্যক্তি
বিষয়শ্রেণী:বার্মিংহাম, ওয়েস্ট মিডল্যান্ডসের লর্ড মেয়র
বিষয়শ্রেণী:নাইটস ব্যাচেলর
বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
বিষয়শ্রেণী:রক্ষণশীল দল (যুক্তরাজ্য) এর কাউন্সিলর
বিষয়শ্রেণী:২০১২-এ মৃত্যু
বিষয়শ্রেণী:১৯১৮-এ জন্ম
বিষয়শ্রেণী:২০শ শতাব্দীর ইংরেজ আইনজীবী
বিষয়শ্রেণী:২০শ শতাব্দীর ইংরেজ রাজনীতিবিদ